దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఫ్రెంచ్ ఓపెన్ నుంచి పీవీ సింధు నిష్క్రమణ
బ్యాడ్మింటన్ వరల్డ్ ఛాంపియన్‌షిప్‌లో విజేతగా నిలిచిన తర్వాత వరుసగా నాలుగో టోర్నీలోనూ పీవీ సింధు నిరాశపరిచింది. ఇటీవల వరుసగా మూడు టోర్నీల్లోనూ కనీసం రెండో రౌండ్‌ని కూడా దాటలేకపోయిన సింధు.. తాజాగా ఫ్రెంచ్ ఓపెన్‌లో క్వార్టర్స్‌లో వెనుదిరిగింది.
Samayam Telugu | Updated:
Oct 26, 2019, 11:56AM IST
PV Sindhu
ఫ్రెంచ్ ఓపెన్‌ నుంచి నిష్క్రమించిన పీవీ సింధు
క్వార్టర్ ఫైనల్స్‌లో తైజు యింగ్ చేతిలో పరాజయం
75 నిమిషాల పాటు సుదీర్ఘంగా జరిగిన మ్యాచ్
క్వార్టర్స్‌లోనే మరో షట్లర్ సైనా నెహ్వాల్ కూడా ఔట్
పారిస్ వేదికగా జరుగుతున్న ఫ్రెంచ్ ఓపెన్ నుంచి భారత స్టార్ షట్లర్ పీవీ సింధు నిష్క్రమించింది. మహిళల సింగిల్స్‌లో భాగంగా తాజాగా చైనీస్ తైపీ.. తైజు యింగ్‌తో క్వార్టర్ ఫైనల్స్‌లో తలపడిన పీవీ సింధు 16-21, 26-24, 17-21 తేడాతో పరాజయాన్ని చవిచూసింది. సుదీర్ఘ ర్యాలీలతో 75 నిమిషాల పాటు జరిగిన మ్యాచ్‌లో అసాధారణంగా పోరాడిన సింధుకి ఆఖర్లో నిరాశ తప్పలేదు.
వరల్డ్ ఛాంపియన్‌షిప్‌లో విజేతగా నిలిచిన తర్వాత వరుసగా మూడు టోర్నీల్లోనూ కనీసం రెండో రౌండ్‌ని కూడా దాటలేకపోయిన పీవీ సింధు.. తాజాగా ఫ్రెంచ్ ఓపెన్‌లో క్వార్టర్ ఫైనల్స్‌కి చేరి గాడిన పడినట్లు కనిపించింది. కానీ.. తైజు చేతిలో ఓడిపోయి టోర్నీ నుంచి ఇంటిబాట పట్టింది.
Read More: డెన్మార్క్ ఓపెన్ నుంచి పీవీ సింధు పేలవంగా ఔట్
తొలి సెట్‌ని 16-21 తేడాతో పేలవంగా చేజార్చుకున్న సింధు.. రెండో సెట్‌‌లో మాత్రం అద్భుతంగా పుంజుకుని గట్టి పోటీనిచ్చింది. దీంతో.. హోరాహోరీగా జరిగిన ఆ సెట్‌ని 26-24తో సింధు చేజిక్కించుకోగా.. విజేత నిర్ణయాత్మక మూడో సెట్‌పై ఉత్కంఠ నెలకొంది. కానీ.. మూడో సెట్‌ ఆఖర్లో వరుస తప్పిదాలు చేసిన సింధు 17-21తో సెట్‌తో పాటు మ్యాచ్‌ని కూడా చేజార్చుకుంది.
Read More: చైనా ఓపెన్‌ రెండో రౌండ్‌లోనే పీవీ సింధు ఓటమి
భారత మరో సీనియర్ షట్లర్ సైనా నెహ్వాల్‌ కూడా కొరియా‌కి చెందిన ఆన్ యంగ్ చేతిలో 20-22, 21-23 తేడాతో వరుస సెట్లలో ఓడిపోయి ఇంటిబాట పట్టింది. అయితే.. డబుల్స్‌లో సాత్విక్- చిరాగ్ జోడీ టోర్నీ సెమీస్‌లో అడుగుపెట్టడం భారత్‌కి కాస్త ఉపశమనం.